
REFERAT
privind aprobarea contributiei financiare cu titlu de cotizatie anuala din partea

Municipiului Timisoara pentru clubul sportiv „ Rugby Club Municipal Universitatea de Vest Timişoara”
Prin Hotararea Consiliului Local al Municipiului Timisoara nr.200/04.04 .2013 a fost
aprobata aderarea Municipiului Timişoara, alaturi de  Consiliul Judetean Timis si Universitatea de Vest Timisoara, la clubul sportiv „ Rugby Club Municipal Universitatea de Vest Timişoara” , modificarea actului constitutiv si a statutului clubului sportiv, numirea reprezentantilor in Adunarea Generala si Consiliul Director ale clubului sportiv si respectiv, s-a aprobat  cotizatia anuala catre clubul sportiv. In anul bugetar 2013 s-a alocat o cotizatie totala in suma de 3.000.000 lei. 

În conformitate cu prevederile art.11 din Statutul clubului, ’’Patrimoniul social initial se completeaza cu veniturile din contributiile membrilor asociati…’’, iar conform art.34’’Veniturile C.S. Rugby Club Municipal Timişoara provin din : a) cotizatiile membrilor…’’.

Prin Adresa nr.SC2014-001785 /24.01.2014, CS „ Rugby Club Municipal Universitatea de Vest Timişoara” a solicitat pentru anul 2014 o contributie financiara in suma de 3.000.000 lei, cu titlu de cotizatie, care derivă din calitatea de membru asociat a Municipiului Timişoara la clubul sportiv de rugby.
In ediţia competiţională desfasurata pe parcursul anului 2013, clubul sportiv „ Rugby Club Municipal Universitatea de Vest Timişoara ’’ a obţinut rezultate sportive de exceptie  :
· echipa  de seniori este CAMPIOANA ROMANIEI in SuperLiga Nationala de rugby, pentru a doua oara consecutiv;
· echipa de juniori U18 ani a castigat campionatul  zonal Transilvania editia 2012-2013, fiind semifinalista in turneul final republican editia 2013; actual ocupa locul 1 in campionatul zonal editia 2013-2014
           Rugbyul ca ramură sportivă reprezintă un joc sportiv clasificat in prima categorie de importanta in strategia sportiva locala, tinand cont de istoric, traditie si palmares, si avand an de an un impact tot mai mare la publicul timisorean.Parteneriatul derulat de clubul sportiv cu Municipiul Timisoara a permis dezvoltarea proiectului de restructurare administrativa si in plan sportiv, demarat in anul 2011 in programul ’’ Renasterea rugbyului universitar timisorean’’. Programul si-a atins obiectivele principale, respectiv atingerea unui nivel inalt de reprezentare valorica a primei echipe si promovarea rugbyului juvenil.
In ultimii doi ani competitionali, echipa de seniori a castigat Superliga Nationala de rugby, avand un numar important de jucatori ca nucleu al echipei nationale a Romaniei.

Totodata, echipa de juniori a crescut in valoare in Campionatul Regional Transilvania de juniori, reusind sa fie medaliata, iar la nivel de copii  s-au pus bazele grupelor de copii , care fac pregatire continua pe baza sportiva a clubului.Este foarte important de mentionat  faptul ca din resursele financiare atrase de club, o cota importanta a fost alocata echipelor de juniori si copii, care formeaza si promoveaza sportivi pentru rugbyul de performanta.
Toate aceste performante sportive care au crescut de la an la an, unice in rugbyul timisorean in ultimii 40 de ani, au facut ca echipa de rugby seniori RCM U.Vest Timisoara sa devina foarte iubita in randul suporterilor si a atras tot mai multi multi spectatori. Meciurile de acasa s-au desfasurat cu stadionul local plin, creand o adevarata emulatie fata de jocul de rugby in randul tinerilor din oras si zona.
            In contextul prezentat si tinand cont de expunerile de motive precizate in prezentul referat, este fundamentata importanta asigurarii continuităţii proiectului de dezvoltare a rugbyului  timişorean şi implicit a activitatii clubului sportiv „ Rugby Club Municipal Universitatea de Vest Timişoara ’’, respectiv finantarea activitatii clubului sportiv din bugetul local.
          In conditiile aratate, propunem sa se stabileasca cotizatia pe anul 2014 din partea Municipiului Timisoara, care se va achita clubului sportiv, in urmatoarele conditii :

1(1).Cotizatia anuală a Municipiului Timisoara pentru clubul sportiv„ Rugby Club Municipal Universitatea de Vest Timişoara ’’ se aproba din bugetul local,din capitolul 67.02. "Cultură, recreere şi religie", subcap.67.02.05.01-Sport. Valoarea propusa pentru cotizatia anuala este in suma de 3.000.000 lei.

Pentru anul bugetar 2014, Directia Institutii Scolare, Medicale, Sportive si Culturale a cuprins valoarea cotizatiei destinate Asociatiei ’’Baschet-Club Timisoara’’ in Proiectul de buget al directiei pe anul 2014, transmis Directiei Economice,, urmand ca proiectul de hotarare pentru aprobarea cotizatiei sa fie supus aprobarii in aceeasi sedinta de plen a C.L.Timisoara, in care se va supune aprobarii bugetul local al Municipiului Timisoara. 

(2) Cotizaţia anuală din partea Municipiului Timisoara va fi utilizata de catre clubul sportiv

„ Rugby Club Municipal Universitatea de Vest Timişoara ”, in conformitate cu hotărârile Adunării Generale si cu prevederile legale in vigoare;
     (3) Cotizatia se efectueaza pentru activitatea sportiva cuprinsa in calendarele competitionale ale echipelor de rugby ale clubului sportiv „ Rugby Club Municipal Universitatea de Vest Timişoara”,  in conformitate cu calendarul intern si international al  Federatiei Romane de Rugby, din editia competitionala 2014;

     (4) Pentru perioada semestrului I din anul 2014, aferenta turului editiei competitionale 2014 si perioadei intercompetitionale, se va aloca clubului sportiv o cota din cotizatia anuala,  in suma maxima de 2.000.000 lei.   Suma rămasă necheltuită din această cotă din cotizaţie se va reporta pe trimestrul al III-lea, fiind utilizată pentru  actiunile sportive derulate.  
    (5) Distribuirea cotizatiei cade in sarcina Adunarii Generale si a  Consiliului Director ale clubului sportiv care raspund, conform prevederilor legale, de modul de utilizare a sumelor alocate;

    (6) In situatia in care se constata ca din cotizatia alocata din bugetul local nu au fost cheltuite sume in scopul pentru care a fost constituit clubul sportiv „ Rugby Club Municipal Universitatea de Vest Timişoara” si nu au fost utilizate conform prevederilor legale, acestea vor fi recuperate de la clubul sportiv;
2.(1) Municipiul Timişoara va efectua plăţi din cotizaţia anuală, în tranşe, în baza solicitărilor de plată din partea clubului sportiv, în limita bugetului disponibil şi a disponibilului în cont;

   (2) Cotizaţia anuală achitată de către Municipiul Timişoara către clubul sportiv va fi justificată prin documente justificative pentru cheltuielile efectuate din cotizaţia alocată;

3.(1) Activitatea financiară a clubului sportiv „ Rugby Club Municipal Universitatea de Vest Timişoara”, cu privire la modul de cheltuire a sumelor alocate din bugetul local, va fi controlata de catre o comisie numita prin Dispozitia Primarului Municipiului Timisoara, conform atributiilor desemnate; 

(2) În acest sens, clubul sportiv va pune la dispoziţia Municipiului Timisoara, toate documentele legate de sumele alocate. Justificarea şi decontarea cheltuielilor ocazionate de calendarul competitional al echipelor de rugby se va realiza numai pe bază de acte doveditoare, conform legii. 

Avand in vedere aspectele mentionate, va rugam sa analizati , avizati si aprobati
proiectul de hotarare privind aprobarea contributiei financiare cu titlu de cotizatie anuala din

partea Municipiului Timisoara pentru clubul sportiv „ Rugby Club Municipal Universitatea de Vest Timişoara”.
Anexăm toate documentele depuse pentru susţinerea proiectului de hotărâre de consiliu. 

Viceprimar,                                                  Secretar,

Dan Diaconu                                                Ioan Cojocari

           Director Directia Economica,                       Director Directia Institutii Scolare, Medicale,

                                                                                 Sportive si Culturale, 

           Smaranda Haracicu                                       Ioan Mihai  Costa


                               Biroul Baze Sportive,

                                                                                 Ion Crasovan

                                                           Avizat Juridic,

